deur Wêreldwyd | Feb 26, 2019 | Migrasienuus
Pres. Cyril Ramaphosa het aankondig dat die volgende nasionale verkiesing op 8 Mei 2019 sal plaasvind. Die verkiesing vir Suid-Afrikaanse burgers in die buiteland sal egter vroeër plaasvind op 27 April 2019.
Die VEC 10-vorm kan nou ingestuur word, jy het kans tot 13 Maart 2019 om die vorm in te stuur.
Sodra jy jou VEC 10-dokument ingestuur het, kan jy hiér die uitslag van jou aansoek dophou: http://www.elections.org.za/content/For-Voters/VEC-10-application-status/ of jou ID-nommer na 32249 SMS.
Talle Suid-Afrikaners in die buiteland wat wel geregistreerde kiesers is, het egter die kans om hulle stem in die vorige nasionale verkiesing te laat hoor, misgeloop. Die rede daarvoor is omdat min daarvan bewus was dat hulle die OVK van hul voorneme om te stem in kennis moes stel. Dit is waarvoor die VEC 10-vorm daar is. Hierdie vorm moet binne 15 dae van die aankondiging van die verkiesingsdatum ingestuur word.
Op die aangewysde verkiesingsdag sal jy met jou ID en paspoort (albei dokumente is nodig en moet steeds geldig wees) by jou naaste ambassade, hoëkommissaris of konsulaat-generaal kan stem.